CELEX: 62011TB0422
Language: hu
Date: 2011-10-05 00:00:00
Title: T-422/11. R. sz. ügy: A Törvényszék elnökének 2011. október 5-i végzése — Computer Ressources International (Luxemburg) kontra Bizottság ( „Ideiglenes intézkedés iránti kérelem — Közbeszerzések — Közbeszerzési eljárás — Valamely ajánlat elutasítása — Végrehajtás felfüggesztése iránti kérelem — Esély elvesztése — Súlyos és helyrehozhatatlan kár hiánya — A sürgősség hiánya” )

26.11.2011   
            
            
               HU
            
            
               Az Európai Unió Hivatalos Lapja
            
            
               C 347/35
            
         A Törvényszék elnökének 2011. október 5-i végzése — Computer Ressources International (Luxemburg) kontra Bizottság
   (T-422/11. R. sz. ügy)
   (Ideiglenes intézkedés iránti kérelem - Közbeszerzések - Közbeszerzési eljárás - Valamely ajánlat elutasítása - Végrehajtás felfüggesztése iránti kérelem - Esély elvesztése - Súlyos és helyrehozhatatlan kár hiánya - A sürgősség hiánya)
   2011/C 347/64
   Az eljárás nyelve: angol
   
      Felek
   
   
      Felperes: Computer Ressources International (Luxemburg) SA (Dommeldange, Luxemburg) (képviselő: S. Pappas ügyvéd)
   
      Alperes: Európai Bizottság (képviselők: S. Delaude és D. Calciu meghatalmazottak, segítőjük E. Petritsi ügyvéd)
   
      Az ügy tárgya
   
   Az Európai Unió Kiadóhivatala 2011. július 22-i azon határozata végrehajtásának felfüggesztése iránti kérelem, amelyben egyfelől elutasította a felperes által a „Szoftverfejlesztésre, és –karbantartásra irányuló számítógépes szolgáltatások, tanácsadás és segítségnyújtás különböző típusú IT alkalmazások számára” elnevezésű, AO 10340. számú közbeszerzési eljárás (HL 2011/S 66-106099) keretében benyújtott ajánlatokat, másfelől tájékoztatta a felperest, hogy a szóban forgó szerződésre vonatkozó keretmegállapodást más ajánlattevőknek ítélte oda.
   
      A végzés rendelkező része
   
   
               1.
            
            
               A Törvényszék elnöke az ideiglenes intézkedés iránti kérelmet elutasítja.
            
         
               2.
            
            
               A Törvényszék elnöke a költségekről jelenleg nem határoz.